|  |  |
| --- | --- |
| Møde den: 25. maj 2016 kl. 10-12  Lokale 1521,220  Ny Munkegade 118, 8000 Aarhus C,  LSU for Administrationscenter ST  Deltagere: Bjørn Vinding Andersen, Christina Troelsen, Erling Kjeldsen Hyldig, Kjeld M. Søndergaard, Leif Østergård Mikkelsen, Lene Birksø Bødskov, Peter René Kithler, Lotte Thiessen, Helle Karvonen, John Rothborg Mortensen, Dorthe M. Andersen, Kim Kusk Mortensen, Niels Damgaard Hansen  Fraværende: Steen Dan Christiansen  Referent: Maria Blach Nielsen | Referat |

1. **Godkendelse af dagsorden og referater fra marts og april** – 5 min

Der var rettelser til referatet af 19.april. Er blevet tilføjet.

1. **Meddelelser** - 15 min
   1. Strategiproces: Der kom mange gode kommentarer på fællesmøderne, og mange af dem er blevet indarbejdet i en ny version, som har været i høring og nu bliver gennemarbejdet en ekstra gang af lederteamet. Herefter bliver der lavet en plan for, hvordan vi arbejder med handleplaner efter sommerferien.
   2. Orientering fra HSU og FSU: Økonomi var igen i fokus på det seneste møde. Der fremlægges en samlet økonomiplan sidst i juni, og det kan ikke udelukkes at der kommer til at ske personalemæssige reduktioner. Arbejdsmiljøstatistik: Administrationscentrene har et relativt højt fravær, og det skal der fokus på.
   3. Arbejdsgruppe for fælles retningslinjer for ferie, fravær og forplejning: Gruppen går i gang primo september.
   4. Personaleforening: Vi er i gang med at finde ud af, hvordan vi kan lave en forening for hele administrationscentret med plads til lokale forskelle. Den skal drives med og af de lokale ildsjæle.
   5. God arbejdsgiveradfærd – et dokument lavet af Moderniseringsstyrelsen. Vi skal have dette drøftet på et senere LSU-møde. <http://www.modst.dk/Servicemenu/Nyheder-og-presse/Presse/Presseinformation/God-arbejdsgiveradfaerd-i-staten>
   6. Ansøgningsfrister til stillingerne som økonomichef og IT-chef for Administrationscenter ST er i slutningen af maj måned og de nye chefer forventes at begynde efter sommerferien.
2. **Psykisk APV v. Dorthe** (bilag 3) – 15 min

Tidsplanen blev gennemgået. Følgegruppen mødes med administrationscentrets chefkreds i morgen for at koordinere. Der er lagt op til fælles dialogmøder, men den lokale opfølgning, hvor handlingsplanerne skal laves, bliver det centrale omdrejningspunkt. Behovet for lokale særkørsler blev drøftet på LSU-mødet, men det blev besluttet, at afvente udfraldet fra det fælles LAMU/LSU møde.

Den generelle betragtning for resultaterne er, at vi er på rette vej, men der er stadig ting, der skal arbejdes videre med.

1. **Lønforhandlinger v. Niels** – 30 min
   1. Status. Niels offentliggør det samlede beløb snarest. Udmeldinger om, hvem der har fået, kommer i midten af juni. Næste år forventes det, at svarene kommer i e-boks.
   2. Lønkriterier for kommende periode (bilag 4): Kim og Lotte danner en arbejdsgruppe, der laver et nyt udspil til lønkriterier. Det skal foreligge på næste LSU møde den 29.juni 2016.
2. **Kompetencemidler v. Marianne Aarø-Hansen** - 30 min

Se Powerpoints.

1. **Økonomi** – 10 min

Hvor er vi henne ift budget 2017-2020. Kravet om besparelserne på 300 mio på AU niveau, og 150 mio på ST-niveau arbejdes der fortsat videre med.

1. **Evaluering af MUS 2015?** – 10 min

Vi var ikke synkroniseret mellem afdelingerne i 2015 og den nye organisation har ikke været på plads før nu. Det blev besluttet at MUS 2016 drøftes på LSU-mødet den 29.juni (30 min).

1. **Evt.** – 5 min

**Kommende punkter på dagsorden**

* 1. Gennemgang af guide til et godt SU-arbejde
  2. AU’s personalepolitik
  3. Fastlæggelse af lønkriterier for næste periode
  4. MUS-temaer i efteråret 2016

**Næste møde: 29.juni 2016 kl. 10-12**